CELEX: 32016D0014
Language: et
Date: 2016-05-18 00:00:00
Title: Euroopa Keskpanga otsus (EL) 2016/868, 18. mai 2016, millega muudetakse otsust EKP/2014/6 Euroopa Keskpankade Süsteemi granulaarsete krediidiandmete kogumise ettevalmistavate meetmete korralduse kohta (EKP/2016/14)

1.6.2016   
               
               
                  ET
               
               
                  Euroopa Liidu Teataja
               
               
                  L 144/99
               
            EUROOPA KESKPANGA OTSUS (EL) 2016/868,
      18. mai 2016,
      millega muudetakse otsust EKP/2014/6 Euroopa Keskpankade Süsteemi granulaarsete krediidiandmete kogumise ettevalmistavate meetmete korralduse kohta (EKP/2016/14)
      EUROOPA KESKPANGA NÕUKOGU,
      võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artikleid 5 ja 46.2,
      võttes arvesse nõukogu 23. novembri 1998. aasta määrust (EÜ) nr 2533/98 statistilise teabe kogumise kohta Euroopa Keskpanga poolt, (1) eelkõige selle artikli 8 lõiget 5,
      võttes arvesse EKP üldnõukogu arvamust,
      ning arvestades järgmist:
      
                  (1)
               
               
                  Otsusega EKP/2014/6 (2) sätestatakse ettevalmistavad meetmed, mida Euroopa Keskpank (EKP) ja riikide keskpangad (RKPd) peavad võtma granulaarsete krediidiandmete kogumise ettevalmistamiseks Euroopa Keskpankade Süsteemi (EKPS) poolt.
               
            
                  (2)
               
               
                  Pärast otsuse EKP/2014/6 vastuvõtmist on toimunud oluline edasiminek pikaajalise raamistiku loomisel granulaarsete krediidiandmete kogumiseks harmoneeritud statistikaaruandluse nõuete alusel.
               
            
                  (3)
               
               
                  Kavandatavate statistikaaruandluse nõuete ulatuslikkuse ja komplekssuse tõttu tuleb muuta otsuse EKP/2014/6 rakendamiseks ettenähtud ajakava, et anda EKPSile piisavalt aega granulaarsete krediidiandmete kogumise kohaseks ettevalmistuseks. Kuna tegeliku aruandluse alguseni jääb palju aega, tuleks otsuse EKP/2014/6 artiklis 1 sätestatud ajakava ettevalmistava etapi lõpuleviimiseks asendada tähtajaga, mis tagab ettevalmistava etapi lõppemise siis, kui aruandlus pikaajalise raamistiku raames granulaarsete krediidiandmete kogumiseks algab.
               
            
                  (4)
               
               
                  Läbivaadatud ajakava kohaldatakse ka riikide keskpankade (RKPd) suhtes liikmesriikides, mille rahaühik ei ole euro, kui need RKPd teevad eurosüsteemi keskpankadega koostööd soovituse EKP/2014/7 (3) alusel.
               
            
                  (5)
               
               
                  Kooskõlas otsuse EKP/2014/6 artikli 3 lõikega 2 esitab statistikakomitee EKP nõukogule kord aastas eduaruande EKP ja üksikute RKPde kohta seoses ettevalmistavate meetmete rakendamisega. See iga-aastane aruanne peaks hõlmama statistikakomitee poolt kõikidelt RKPdelt kogutud teavet, sh teavet selle otsuse artikli 3 lõike 3 alusel erandit kasutavate RKPde edusammude kohta. Otsuse EKP/2014/6 artikli 3 lõikes 3 sätestatud eraldi aruandeid ei peeta enam vajalikuks.
               
            
                  (6)
               
               
                  Seega tuleb otsust EKP/2014/6 vastavalt muuta,
               
            ON VASTU VÕTNUD KÄESOLEVA OTSUSE:
      Artikkel 1
      Muudatused
      Otsust EKP/2014/6 muudetakse järgmiselt.
      
                  1)
               
               
                  Artiklis 1 teine lause asendatakse järgmisega:
                  „See pikaajaline raamistik peab enne esimest tegelikku granulaarsete krediidiandmete esitamist RKPde poolt EKP-le Euroopa Keskpanga määruse (EL) 2016/867 (EKP/2016/13) (*) alusel hõlmama järgmist: a) kõikide eurosüsteemi RKPde käitatavad riigisisesed granulaarsete krediidiandmete andmebaasid ja b) eurosüsteemi liikmete ühiseks kasutuseks mõeldud ühine granulaarsete krediidiandmete andmebaas, mis sisaldab liikmesriikide, mille rahaühik on euro, granulaarseid krediidiandmeid.
                  
                     (*)  Euroopa keskpanga 18. mai 2016. aasta määrus (EL) 2016/867 granulaarsete krediidi- ja krediidiriski andmete kogumise kohta (EKP/2016/13) (ELT L 144, 1.6.2016, lk 44).“"
						
               
            
                  2)
               
               
                  Artikli 3 lõige 2 asendatakse järgmisega:
                  „2.   Statistikakomitee võtab kohastel juhtudel arvesse asjaomase EKPSi komitee nõuandeid ja valmistab ette otsused, mis on vajalikud lõikes 1 osutatud ettevalmistavate meetmete rakendamiseks, ning esitab need EKP nõukogule vastuvõtmiseks. Statistikakomitee esitab EKP nõukogule kord aastas aruande EKP ja konkreetsete RKPde, sh artikli 3 lõike 3 alusel erandit kasutavate RKPde, edusammude kohta.“
               
            
                  3)
               
               
                  Artikli 3 lõige 3 asendatakse järgmisega:
                  „3.   RKPdele, kellel on ettevalmistavas etapis vajalik pikem üleminekuperiood, et välja töötada täiemahuline granulaarsete krediidiandmete andmebaas või saada sellele juurdepääs, võib EKP nõukogu ettevalmistavas etapis anda konkreetseid ajutisi erandeid lõikes 1 osutatud konkreetsete ettevalmistavate meetmete rakendamise kohustuse osas. Iga konkreetse erandi tähtaeg on rangelt piiratud vähima vajaliku ajaga, mis on asjaomasel RKP-l vajalik erandiga hõlmatud ettevalmistava meetmega kooskõla saavutamiseks ettevalmistavas etapis, ning see tuleb igal juhul sätestada viisil, mis võimaldab kõigil eurosüsteemi RKPdel saavutada artiklis 1 sätestatud eesmärke. Meetmega seotud ajutise erandiga hõlmatud RKP-l peatatakse juurdepääs konfidentsiaalsele statistilisele teabele, mis tuletatakse EKP-le konkreetse ettevalmistava meetme osana edastatud granulaarsetest krediidiandmetest. EKP nõukogu võib otsustada, et käesoleva lõike alusel erandiga hõlmatud RKP puhul kohaldatakse täiendavaid kohaseid piiranguid.“
               
            
                  4)
               
               
                  Artikli 4 lõige 1 asendatakse järgmisega:
                  „1.   Et tagada pikemas perspektiivis kogutavate granulaarsete krediidiandmete kohane vastavus EKPSi tulevaste kasutajate statistikavajadustega, peab statistikakomitee ettevalmistavas etapis korraldama kergelt kättesaadavate granulaarsete krediidiandmete, mis on seotud eelmise aasta 30. juuni ja 31. detsembriga, edastamise RKPdelt EKP-le kord aastas märtsi lõpus, kasutades laenusaajate teabe puhul piisavat anonümiseerituse ja agregeerituse taset, et tagada konkreetsete laenusaajate tuvastamatus. Esimene andmete edastamine peab toimuma märtsi lõpus 2014 andmete kohta 30. juuni ja 31. detsembri 2013 seisuga, ja see peab põhinema lisas sätestatud aruandlusvormi näidisel. Statistikakomitee peab korraldama iga järgmise ad-hoc andmeedastuse vabatahtlikkuse ja aruandlusvormi alusel, milles võetakse arvesse kergelt kättesaadavate granulaarsete krediidiandmete olemasolu ja nende omadusi, ning tagama, et kogutavad andmed on proportsionaalsed edastamise ajal lõpetatud ettevalmistavate tööde staatuse suhtes. Nende laenusaajate andmeid, kes kuuluvad institutsionaalsetesse sektoritesse väljaspool mittefinantsettevõtete sektorit, tuleb ettevalmistavas etapis esitada agregeeritult, kui RKP teatab asjakohasest metoodikast.“
               
            
                  5)
               
               
                  Otsuse EKP/2014/6 lisa muudetakse kooskõlas käesoleva otsuse lisaga.
               
            Artikkel 2
      Jõustumine
      Käesolev otsus jõustub päeval, mil sellest adressaatidele teatatakse.
      Artikkel 3
      Adressaadid
      Käesolev otsus on adresseeritud nende liikmesriikide keskpankadele, mille rahaühik on euro.
      
         Frankfurt Maini ääres, 18. mai 2016
         
            
               EKP president
            
            Mario DRAGHI
         
      
      
         (1)  EÜT L 318, 27.11.1998, lk 8.
      
         (2)  24. veebruari 2014. aasta otsus EKP/2014/6 Euroopa Keskpankade Süsteemi granulaarsete krediidiandmete kogumise ettevalmistavate meetmete korralduse kohta (ELT L 104, 8.4.2014, lk 72).
      
         (3)  24. veebruari 2014. aasta soovitus EKP/2014/7 Euroopa Keskpankade Süsteemi granulaarsete krediidiandmete kogumise ettevalmistavate meetmete korralduse kohta (ELT C 103, 8.4.2014, lk 1).
      
         LISA
         Otsuse EKP/2014/6 lisa tabel asendatakse järgmise tabeliga:
         
            
                        „Liik
                     
                     
                        Omadused
                     
                     
                        Ülevaade
                     
                     
                        Anonümiseerimise tase
                     
                  
                        
                           Laenuandja omadused
                        
                     
                     
                        Laenuandja tunnuskood
                     
                     
                        Laenuandjate tuvastamine kooskõlas EKPSi asutuste ja sidusettevõtjate andmebaasi (Register of Institutions and Affiliates Database, RIAD) koodidega (*).
                     
                     
                        Anonümiseerimata
                     
                  
                        
                           Laenusaaja omadused
                        
                     
                     
                        Laenusaaja tunnuskood
                     
                     
                        Laenusaaja tähtnumbriline tähistus, mis tagab, et konkreetseid laenusaajaid ei saa tuvastada
                     
                     
                        Anonümiseeritud
                     
                  
                        Residentsuse riik
                     
                     
                        Laenusaaja residentsuse riik kooskõlas ISO 3166 standardiga (**).
                     
                  
                        Institutsionaalne sektor
                     
                     
                        Laenusaaja institutsionaalne sektor (või allsektor) kooskõlas ESA 2010 liigitusega. Nõutavad on järgmised (all)sektorid):
                        
                                    —
                                 
                                 
                                    mittefinantsettevõtted (S.11)
                                 
                              
                                    —
                                 
                                 
                                    keskpank (S.121)
                                 
                              
                                    —
                                 
                                 
                                    hoiustavad ettevõtted, v.a keskpank (S.122)
                                 
                              
                                    —
                                 
                                 
                                    rahaturufondid (S.123)
                                 
                              
                                    —
                                 
                                 
                                    investeerimisfondid, mis ei ole rahaturufondid (S.124)
                                 
                              
                                    —
                                 
                                 
                                    muud finantsvahendusettevõtted, v.a kindlustusseltside ja pensionifondide (S.125)
                                 
                              
                                    —
                                 
                                 
                                    finantsvahenduse abiettevõtted (S.126)
                                 
                              
                                    —
                                 
                                 
                                    varasid hoidvad finantsasutused ja laenuandjad (S.127)
                                 
                              
                                    —
                                 
                                 
                                    kindlustusseltsid (S.128)
                                 
                              
                                    —
                                 
                                 
                                    pensionifondid (S.129)
                                 
                              
                                    —
                                 
                                 
                                    valitsemissektor (S.13)
                                 
                              
                                    —
                                 
                                 
                                    kodumajapidamised ja kodumajapidamisi teenindavad kasumitaotluseta institutsioonid (S.14 + S.15)
                                 
                              
                  
                        Majandustegevuse sektor
                     
                     
                        (Finants- ja mittefinants-) laenusaajate liigitus nende majandustegevuse põhjal kooskõlas statistilise klassifikaatoriga NACE Rev.2. (***) NACE koodid tuleb esitada kaheastmeliselt.
                     
                  
                        Suurus
                     
                     
                        Laenusaajate liigitus suuruse kaupa: mikro, väike, keskmine ja suur.
                     
                  
                        
                           Krediidi andmete muutujad
                        
                     
                     
                        Laenu tunnuskood
                     
                     
                        Laenu tähtnumbriline tunnuskood, mida andmeid esitavad asutused kasutavad riigisiseselt.
                     
                     
                        —
                     
                  
                        Vääring
                     
                     
                        Laenu vääring kooskõlas ISO 4217 standardiga (**).
                     
                  
                        Laenu liik
                     
                     
                        Laenud liikide kaupa:
                        
                                    —
                                 
                                 
                                    nõudmisel väljamakstavad ja lühikese etteteatamisega väljamakstavad (arvelduskonto)
                                 
                              
                                    —
                                 
                                 
                                    krediitkaardi võlg
                                 
                              
                                    —
                                 
                                 
                                    kaubandusest saadavad laekumised
                                 
                              
                                    —
                                 
                                 
                                    kapitalirent
                                 
                              
                                    —
                                 
                                 
                                    pöördrepolaenud
                                 
                              
                                    —
                                 
                                 
                                    muud tähtajalised laenud
                                 
                              
                  
                        Tagatise liik
                     
                     
                        Väljastatud laenu tagava tagatise liik; kinnisvaratagatis, muu tagatis (sh väärtpaberid ja kuld), tagatiseta.
                     
                  
                        Esialgne tähtaeg
                     
                     
                        Laenu tähtaeg, mis on kokku lepitud lepingu sõlmimisel või hilisemal läbirääkimisel; üks aasta või alla selle, üle ühe aasta
                     
                  
                        Järelejäänud tähtaeg
                     
                     
                        Tähtaeg, mis on jäänud laenu tagasimakseks kokkulepitud kuupäevani; üks aasta või alla selle, üle ühe aasta.
                     
                  
                        Viivislaenu staatus
                     
                     
                        Laenud, mille puhul laenusaaja on kohustusi rikkunud
                     
                  
                        Sündikaatlaen
                     
                     
                        Üks laenuleping, milles laenuandjatena osaleb mitu asutust.
                     
                  
                        Allutatud laen
                     
                     
                        Allutatud laenuinstrumendid annavad emiteerinud asutuse vastu allutatud nõude, mida võib kasutada alles siis, kui kõik kõrgema järgu nõuded (nt hoiused/laenud) on rahuldatud, andes neile mõned aktsiate ja muu omakapitali omadused.
                     
                  
                        
                           Krediidiandmete mõõtmed
                        
                     
                     
                        Võetud krediit
                     
                     
                        Laenu jääk kokku (põhisumma väärtus täielikku mahakandmist arvestamata), mis esitatakse brutosummana ilma krediidiriski korrigeerimiseta, v.a krediidiga seotud kahju, mis kajastatakse täieliku mahakandmisena.
                     
                     
                        —
                     
                  
                        Krediidiliinid
                     
                     
                        Antud krediit, mida pole välja võetud
                     
                  
                        Viivises maksed
                     
                     
                        Mis tahes laenuga seotud makse, mille tähtaeg möödus rohkem kui 90 päeva tagasi
                     
                  
                        Tagatise väärtus
                     
                     
                        Tagatise väärtus aruandluse ajal
                     
                  
                        Konkreetne krediidiriski korrigeerimine
                     
                     
                        Konkreetne laenukahjuga seotud eraldis krediidiriski jaoks kooskõlas kohaldatava raamatupidamisraamistikuga See mõõde tuleb esitada ainult viivislaenude kohta.
                     
                  
                        Riskiga kaalutud varad
                     
                     
                        Riskiga kaalutud riskipositsioonid Euroopa Parlamendi ja nõukogu direktiivi 2006/48/EÜ (****) või selle muutmisaktide alusel.
                     
                  
                        Kohustuste rikkumise tõenäosus (ainult krediidiasutuste osas, kes kohaldavad sisereitingute meetodit)
                     
                     
                        Tehingupoole kohustuste rikkumise tõenäosus ühe aasta jooksul kooskõlas direktiiviga 2006/48/EÜ või selle muutmissaktidega. Aruandluse puhul laenusaajate kaupa esitatakse mahu kaalutud keskmine.
                     
                  
                        Kohustuste rikkumisest tulenev kahju (ainult krediidiasutuste osas, kes kohaldavad sisereitingute meetodit)
                     
                     
                        Tehingupoole kohustuste rikkumisest tuleneva kahju määr kogukohustuse suhtes rikkumise hetkel kooskõlas direktiiviga 2006/48/EÜ või selle muutmisaktidega. Aruandluse puhul laenusaajate kaupa esitatakse mahu kaalutud keskmine.
                     
                  
                        Intressimäär
                     
                     
                        Protsendimäär aasta kohta, mille laenusaaja peab maksma laenuandjale laenu põhisummalt, hoiuselt või võlaväärtpaberilt konkreetse tähtaja jooksul kooskõlas Euroopa Keskpanga määrusega (EÜ) nr 63/2002 (*****) või selle muutmisaktidega. Aruandluse puhul laenusaajate kaupa esitatakse mahu kaalutud keskmine.
                     
                  
         
            (*)  Vt rahaloomeasutuste nimekirja, mis on avaldatud EKP veebilehel www.ecb.europa.eu.
         
            (**)  Avaldatud Rahvusvahelise Standardiorganisatsiooni (ISO) poolt tema veebilehel www.iso.org.
         
            (***)  Avaldatud Euroopa Komisjoni (Eurostat) poolt tema veebilehel www.ec.europa.eu/eurostat.
         
            (****)  Euroopa Parlamendi ja nõukogu 14. juuni 2006. aasta direktiiv 2006/48/EÜ krediidiasutuste asutamise ja tegevuse kohta (ELT L 177, 30.6.2006, lk 1).
         
            (*****)  Euroopa Keskpanga 20. detsembri 2001. aasta määrus (EÜ) nr 63/2002 rahaloomeasutustes kodumajapidamiste ning kaupu ja mittefinantsteenuseid tootvate ettevõtete hoiuste ja laenude suhtes kohaldatavate intressimäärade statistika kohta (EKP/2001/18) (EÜT L 10, 12.1.2002, lk 24).“